ΚΑΝΟΝΙΣΜΟΣ ( ΕΟΚ ) αριθ . 1630/91 ΤΟΥ ΣΥΜΒΟΥΛΙΟΥ της 13ης Ιουνίου 1991 για την τροποποίηση του κανονισμού ( ΕΟΚ ) αριθ . 804/68 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής ( 1 ),

τη γνώμη του Ευρωπαϊκού Κοινοβουλίου ( 2 ),

Εκτιμώντας,

ότι το άρθρο 5γ παράγραφος 3 του κανονισμού ( ΕΟΚ ) αριθ . 804/68 ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3641/90 ( 4 ), καθορίζει, για κάθε κράτος μέλος, τη συνολική ποσότητα παράδοσης γάλακτος και ισοδυνάμου γάλακτος σε επιχειρήσεις που επεξεργάζονται ή μεταποιούν το γάλα ή άλλα γαλακτοκομικά προϊόντα, την οποία δεν μπορεί να υπερβαίνει το άθροισμα των ατομικών ποσοτήτων αναφοράς -

ότι η αγορά του γάλακτος και των γαλακτοκομικών προϊόντων χαρακτηρίζεται από ένα μόνιμο πλεόνασμα που οφείλεται ιδίως στη μείωση των δυνατοτήτων εξαγωγής προς τις τρίτες χώρες και στη συνεχή πτώση της κατανάλωσης ορισμένων γαλακτοκομικών προϊόντων στην Κοινότητα - ότι, επειδή υπάρχει επιτακτική ανάγκη να επιτευχθεί κάποια ισορροπία μεταξύ της προσφοράς και της ζήτησης, πρέπει να μειωθούν κατά 2 % οι συνολικές εγγυημένες ποσότητες - ότι, για λόγους συνοχής, πρέπει να μειωθούν οι ποσότητες που καθορίζονται, για την περίοδο 1991/92, με το άρθρο 5γ παράγραφος 3 τρίτο εδάφιο στοιχείο στ ) του κανονισμού ( ΕΟΚ ) αριθ . 804/68, κατά το 2 % των ποσοτήτων βάσης που καθορίζονται δυνάμει του δευτέρου εδαφίου της εν λόγω παραγράφου - ότι η νέα μείωση πρέπει να εφαρμοστεί πραγματικά από όλα τα κράτη μέλη, τα οποία πρέπει να συμμετάσχουν στις απαιτούμενες προσπάθειες αλληλεγγύης -

ότι η μείωση των ατομικών ποσοτήτων αναφοράς η οποία πρέπει να επέλθει κατά τη διάρκεια της περιόδου λόγω, ιδίως, της μείωσης των συνολικών εγγυημένων ποσοτήτων, επιβάλλει να γίνουν ελαστικότερες οι διατάξεις για την κλιμάκωση των προσωρινών παραχωρήσεων ποσοτήτων αναφοράς για την όγδοη περίοδο εφαρμογής του καθεστώτος των ποσοστώσεων -

ότι, για να εξασφαλιστεί η διαχρονική σταθερότητα του καθεστώτος παρέμβασης που θεσπίζει το άρθρο 7α του κανονισμού ( ΕΟΚ ) αριθ . 804/68, προς το συμφέρον καλύτερης διαχείρισης της αγοράς, πρέπει να προβλεφθεί η εφαρμογή του εν λόγω άρθρου μέχρι το τέλος του καθεστώτος της συμπληρωματικής εισφοράς,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Ο κανονισμός ( ΕΟΚ ) αριθ . 804/68 τροποποιείται ως εξής :

1 . Στο άρθρο 5γ :

α ) στην παράγραφο 1α, το τρίτο εδάφιο αντικαθίσταται από το ακόλουθο κείμενο :

"Κατά παρέκκλιση από το πρώτο εδάφιο, τα κράτη μέλη μπορούν, για την όγδοη δωδεκάμηνη περίοδο, να επιτρέπουν και να καταχωρούν τις προσωρινές παραχωρήσεις μέχρι τις 31 Δεκεμβρίου 1991 το αργότερο ."

β )

στην παράγραφο 3 τρίτο εδάφιο, το στοιχείο στ ) αντικαθίσταται από το ακόλουθο κείμενο :

"στ ) για την περίοδο των δώδεκα μηνών, από 1ης Απριλίου 1991 έως 31 Μαρτίου 1992, η συνολική ποσότητα καθορίζεται ως εξής σε χιλιάδες τόνους :

Βέλγιο3 025,531 ( 5 ).

Δανία4 589,080 ( 6 ).

Γερμανία28 514,420 ( 7 ).

Ελλάδα544,780 ( 8 ).

Ισπανία4 571,000 ( 9 ).

Γαλλία24 195,960 ( 10 ).

Ιρλανδία4 963,200 ( 11 ).

Ιταλία8 620,120 ( 12 ).

Λουξεμβούργο249,100 ( 13 ).

Κάτω Χώρες11 260,260 ( 14 ).

Πορτογαλία1 743,420 ( 15 ).

Ηνωμένο Βασίλειο14 409,800 . ( 16 )

( 17 ) Εκ των οποίων 6 463,800 για το έδαφος της πρώην Λαϊκής Δημοκρατίας της Γερμανίας ."

2 . Στο άρθρο 7α παράγραφος 1 πρώτο εδάφιο, οι όροι "μέχρι το τέλος της όγδοης δωδεκάμηνης περιόδου από την εφαρμογή του καθεστώτος" αντικαθίστανται από τους όρους "μέχρι το τέλος του καθεστώτος ".

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Το άρθρο 1 σημείο 1 στοιχείο β ), εφαρμόζεται από 1ης Απριλίου 1991 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Λουξεμβούργο, 13 Ιουνίου 1991 .

Για το Συμβούλιο

Ο Πρόεδρος

A . BODRY

( 1 ) ΕΕ αριθ . C 104 της 19 . 4 . 1991, σ . 52 .

( 2 ) Γνώμη που διατυπώθηκε στις 16 Μαΐου 1991 ( δεν έχει ακόμα δημοσιευθεί στην Επίσημη Εφημερίδα ).

( 3 ) ΕΕ αριθ . L 148 της 28 . 6 . 1968, σ . 13 .

( 4 ) ΕΕ αριθ . L 362 της 27 . 12 . 1990, σ . 5 .